เที่ยวสระแก้วร้านที่ #1

ร้านนี้เป็นร้านข้าวต้มเวียดนามค่ะ ข้าวต้มเวียดนามเป็นยังไง?
อยากรู้ก็เลยจอดรถแวะชิมซะเลย ร้านนี้อยู่ที่จังหวัดสระแก้ว
อ.อรัญประเทศ ตั้งอยู่ตรงสี่แยกโรงหนังหน้าวัดหลวง

ร้านนี้จะมีเมนูอยู่ 3 อย่างคือ ข้าวต้มไก่ ข้าวต้มหมูสับ และ
ข้าวต้มเลือดหมู แต่เนื่องด้วยอยากลองกินไปซะทุกอย่าง
เลยสั่งไปว่า "ข้าวต้มใส่มาทุกอย่างเลยค่ะ" ในชามที่สั่งมา
มีทั้งเนื้อไก่ฉีก หมูสับ และเลือดหมู เนื้อข้าวต้มออกสีเข้มๆ
ทีแรกนึกว่าข้าวกล้อง เลยถามไปว่าทำไมข้าวต้มเป็นสีนี้
เจ้าของร้านเค้าบอกว่า สูตรที่นี่ใส่เลือดหมูด้วย เลยเป็น
สีแดงดำๆ เคี่ยวจนเข้ากัน แอบคิดในใจ มันน่าจะคาวนะ 
แต่กลับไม่คาวหรือมีกลิ่นคาวกวนใจเลยค่ะ

พูดถึงรสชาติ ก็เหมือนกินข้าวต้มปกติ แต่รสชาติจะเข้มข้น
เหมือนปรุงมาระดับนึงแล้ว ไม่ต้องปรุงเพิ่มยังได้ค่ะ อร่อยดี
เนื้อไก่ฉีก หมูสับ และเลือดหมูให้มาในปริมาณที่เยอะใช้ได้
บนโต๊ะมีไข่ต้มไว้ให้ด้วย เพิ่ม 10 บาท ในส่วนของเครื่องปรุง ที่สะดุดตาคือเต้าเจี้ยว ลองใส่เพิ่มแล้วชิม อร่อยขึ้นแฮะ

อ้อ อย่าลืมสั่งน้ำลำไยนะคะ สั่งกันทุกโต๊ะ หวานชื่นใจ

สรุปรวมความว่าอร่อยค่ะ แปลกดีไม่เคยกินข้าวต้มแบบนี้
ชามนี้ 45 บาทเท่านั้น มีลูกค้ามานั่งกินเยอะพอสมควร
ถ้าใครมาเที่ยวโรงเกลือก็แวะมากินร้านนี้ดูนะคะ ไม่ไกล
ตามพิกัดมาได้เลย ปักหมุดไว้ให้แว้ว ????

_______________________________________________________